इंदौर। प्रधानमंत्री नरेंद्र मोदी ने शुक्रवार को इंदौर की सैफी मस्जिद का दौरा किया। उन्होंने दाऊदी बोहरा मुस्लिम समाज के कार्यक्रम ‘अशरा मुबारका’ में भाग लिया। इस दौरान मोदी के साथ दाऊदी बोहरा समाज के 53वें धर्मगुरु सैयदना मुफद्दल सैफुद्दीन भी मौजूद थे। मध्य प्रदेश सरकार ने धर्मगुरु को राजकीय अतिथि का दर्जा दिया है। इस अवसर पर प्रधानमंत्री मोदी ने धर्मगुरु और कार्यक्रम में उपस्थित लोगों को धन्यवाद कहा।